chhatramani/nepal_legal_regulations_corpus_np huggingface dataset:
क्यासिनो नियमावली २०८२ (Casino Regulation, 2025)

(ख) प्रस्तावित कम्पनीको प्रबन्धपत्र र नियमावली, । (ग) प्रत्येक सञ्चालकले लिन कबुल गरेको शेयर सङ्ख्या र त्यस्तो शेयर बापतको रकम खुलाइएको विवरण, । (घ) प्रस्तावित कम्पनीको प्रत्येक सञ्चालकको नागरिकताको प्रमाणपत्र, राहदानी वा राष्ट्रिय परिचयपत्रको प्रतिलिपि सहित व्यक्तिगत विवरण, । (ङ) ऐनको दफा ४५छ. को उपदफा (१) को खण्ड (ङ) बमोजिमको अवस्था विद्यमान नरहेको भनी प्रस्तावित कम्पनीको प्रत्येक सञ्चालकले गरेको स्वघोषणा, । (च) अनुसूची-२ बमोजिमको ढाँचामा सम्भाव्यता अध्ययन प्रतिवेदन, । (छ) अनुसूची-३ बमोजिमको ढाँचामा आर्थिक तथा प्राविधिक प्रस्ताव, । (ज) दफा ४५छ. को उपदफा (२) बमोजिम अन्तर्राष्ट्रिय सीमा क्षेत्रबाट पाँच किलोमिटरको दूरीभित्र क्यासिनो सञ्चालन गर्नको लागि देहायको सुरक्षा मापदण्ड पूरा गरेको प्रमाणित हुने कागजात:- । (१) सुरक्षा योजना सहित अन्तर्राष्ट्रिय सीमा सुरक्षाको मूल्याङ्कन गरी प्रचलित कानून बमोजिम जिल्ला सुरक्षा समितिले क्यासिनो सञ्चालनको लागि गरेको सिफारिस, । (२) क्यासिनो स्थलमा कम्तीमा बिस जना तालिम प्राप्त दक्ष सुरक्षाकर्मीको व्यवस्था । (२) उपनियम (१) बमोजिम प्राप्त निवेदन जाँचबुझ गर्दा आवश्यक विवरण तथा कागजात पेस गरेको पाइएमा विभागले क्यासिनो सञ्चालनको लागि तयार गर्नु पर्ने पूर्वाधार तथा सर्त तोकी निवेदकलाई अनुसूची-४ बमोजिमको ढाँचामा पूर्वस्वीकृति दिनेछ । ५. पूर्वस्वीकृति नदिइने: नियम ४ मा जुनसुकै कुरा लेखिएको भए तापनि देहायको कुनै अवस्था विद्यमान भएमा क्यासिनो सञ्चालन गर्ने कम्पनी संस्थापनाको लागि विभागले पूर्वस्वीकृति दिने छैन:- । (क) ऐनको दफा ४५छ. को उपदफा (१) बमोजिम कुनै अवस्था विद्यमान भएमा, । (ख) प्रस्तावित कम्पनीको कुनै सञ्चालकको उमेर अठार वर्ष पूरा नभएको देखिएमा, । (ग) नियम ३ बमोजिम चुक्ता पूँजी नभएमा, । (घ) नियम ४ को उपनियम (१) बमोजिमको दस्तुर, कागजात र विवरण पेस नगरेमा, । (ङ) एउटै होटल वा रिसोर्ट परिसरमा एकभन्दा बढी क्यासिनो सञ्चालन गर्न प्रस्ताव गरेमा, । (च) अन्तर्राष्ट्रिय सीमा क्षेत्रबाट पाँच किलोमिटरको दूरीभित्र क्यासिनो सञ्चालन गर्नको लागि नियम ४ को उपनियम (१) को खण्ड (ज) बमोजिमको सुरक्षा मापदण्ड पूरा गरेको नदेखिएमा । परिच्छेद-३ । इजाजतपत्र र नवीकरण । ६. पूर्वाधार तथा योग्यता (फिट एण्ड प्रपर टेस्ट) सम्बन्धी सर्त पूरा गर्नु पर्ने: (१) विभागको पूर्वस्वीकृति लिई संस्थापना भएको कम्पनीले इजाजतपत्रको लागि विभागमा निवेदन दिनु अघि देहाय बमोजिमको पूर्वाधार तथा योग्यता (फिट एण्ड प्रपर टेस्ट) सम्बन्धी सर्त पूरा भएको हुनु पर्नेछ:- । (क) पूर्वस्वीकृति लिई संस्थापना भएको कम्पनीको हकमा,- । (१) चोरी वा ठगी हुन नदिनका लागि निगरानी गर्ने विद्युतीय पूर्वाधार निर्माण भएको, । (२) हानी नोक्सानीको अभिलेख तथा आन्तरिक र बाह्य नियन्त्रण प्रणालीको व्यवस्था भएको, । (३) कम्तीमा चालीस हर्स पावर भएको अग्नि नियन्त्रण प्रणालीको व्यवस्था भएको, । (४) सि.सि.टि.भि. क्यामेराको फुटेजको अभिलेख छ महिनासम्म भण्डारण गर्न सक्ने र त्यस्तो अभिलेखको सुरक्षा गर्न छुट्टै कक्षको व्यवस्था भएको, । (५) क्यासिनोमा अनुशासन कायम गर्न र भिड व्यवस्थापन गर्न कम्तीमा पाँच जना तालिम प्राप्त दक्ष सुरक्षाकर्मीको व्यवस्था भएको, ।
क्यासिनो नियमावली २०८२ (Casino Regulation, 2025)

(४) सि.सि.टि.भि. क्यामेराको फुटेजको अभिलेख छ महिनासम्म भण्डारण गर्न सक्ने र त्यस्तो अभिलेखको सुरक्षा गर्न छुट्टै कक्षको व्यवस्था भएको, । (५) क्यासिनोमा अनुशासन कायम गर्न र भिड व्यवस्थापन गर्न कम्तीमा पाँच जना तालिम प्राप्त दक्ष सुरक्षाकर्मीको व्यवस्था भएको, । तर अन्तर्राष्ट्रिय सीमा क्षेत्रबाट पाँच किलोमिटरको दूरीभित्र क्यासिनो सञ्चालन गर्नको लागि कम्तीमा बिस जना तालिम प्राप्त दक्ष सुरक्षाकर्मीको व्यवस्था गर्नु पर्नेछ । (६) वाक थ्रु गेट, मेटल डिटेक्टर, परिचयपत्र र सुरक्षित स्वचालित ढोकाको व्यवस्था भएको, । (७) ग्राहक पहिचान प्रणाली (के.वाइ.सी.) र सम्पत्ति शुद्धीकरण (मनी लाउण्डरिङ्ग) निवारण सम्बन्धी प्रचलित कानून बमोजिम पेस गर्नु पर्ने प्रतिवेदन पेस गर्ने प्रणालीको व्यवस्था भएको, । (८) क्यासिनो सञ्चालनको लागि सम्बन्धित जिल्ला प्रहरी कार्यालयले सिफारिस गरेको, । (९) क्यासिनो स्थलमा खेलाइने प्रत्येक खेलको क्यासिनो हलभित्र चौबीसै घण्टा सि.सि.टि.भि. क्यामेराबाट लाइभ फिड प्रसारणको व्यवस्था भएको, । (१०) क्यासिनो स्थलमा प्रवेश गर्ने व्यक्तिको मेटल, फेस, रेटिना वा थम्ब स्क्यानिलङ्ग वा अन्य विधिबाट सुरक्षा जाँच गर्ने बायोमेट्रिक प्रणालीको व्यवस्था भएको, । (११) क्यासिनो स्थलमा प्रवेश गर्ने व्यक्तिको आधुनिक प्रविधि मार्फत अभिलेख राख्ने प्रणालीको व्यवस्था भएको, । (१२) नक्कली नोट पहिचान र नोट गणना गर्ने मेसिनको व्यवस्था भएको, । (१३) आकस्मिक विपद् प्रतिकार्य योजनाको सुनिश्चितता सहित आपतकालीन समयमा क्यासिनो स्थलबाट बाहिरिने आपतकालीन ढोकाको व्यवस्था भएको, । (१४) आफ्नै स्वामित्वमा कम्तीमा पाँच वटा चार पाङ्ग्रे सवारी साधन रहेको र आवश्यकता अनुसार सवारी साधन भाडामा लिन सक्ने गरी ट्राभल एजेन्सीसँग सम्झौता गरेको, । (१५) प्राथमिक उपचारको लागि स्वास्थ्यकर्मीको व्यवस्था भएको, । (१६) सांस्कृतिक कार्यक्रमको लागि उपयुक्त मञ्च र कलाकारको व्यवस्था भएको, । (१७) अन्तर्राष्ट्रिय अभ्यास बमोजिम क्यासिनो स्थलको सजावट गरेको, । (१८) खेलाडी र क्यासिनोसँग सम्बन्धित कर्मचारी क्यासिनो स्थलमा प्रवेश गर्न र बाहिर निस्कनको लागि छुट्टाछुट्टै मार्ग तथा ढोकाको व्यवस्था भएको । (ख) क्यासिनो सञ्चालन हुने चार तारा वा सो भन्दा माथिल्लो स्तरको होटल वा रिसोर्टको हकमा प्रचलित कानून बमोजिम निर्धारित मापदण्ड पूरा भएको । (२) अन्तर्राष्ट्रिय सीमा क्षेत्रबाट पाँच किलोमिटरको दूरीभित्र क्यासिनो सञ्चालन गर्न विभागको पूर्वस्वीकृति लिई संस्थापना भएको कम्पनीले इजाजतपत्रको लागि निवेदन दिनु अघि उपनियम (१) बमोजिमको शर्तको अतिरिक्त नियम ४ को उपनियम (१) को खण्ड (ज) बमोजिमको सुरक्षा मापदण्ड समेत पूरा गर्नु पर्नेछ । (३) उपनियम (१) र (२) बमोजिमको शर्त र मापदण्ड पूरा भए नभएको सम्बन्धमा स्थलगत अनुगमन तथा सुपरिवेक्षण गर्नको लागि सम्बन्धित कम्पनीले विभागमा निवेदन दिन सक्नेछ । (४) ऐनको दफा ४५ज. को उपदफा (९) बमोजिम अन्तर्राष्ट्रिय सीमा क्षेत्रबाट पाँच किलोमिटरको दूरी कायम गर्ने गरी क्यासिनो स्थानान्तरण गर्ने भएमा सम्बन्धित कम्पनीले त्यस्तो स्थलको स्थलगत अनुगमन तथा सुपरिवेक्षण गर्नको लागि विभागमा निवेदन दिनु पर्नेछ ।
क्यासिनो नियमावली २०८२ (Casino Regulation, 2025)

(४) ऐनको दफा ४५ज. को उपदफा (९) बमोजिम अन्तर्राष्ट्रिय सीमा क्षेत्रबाट पाँच किलोमिटरको दूरी कायम गर्ने गरी क्यासिनो स्थानान्तरण गर्ने भएमा सम्बन्धित कम्पनीले त्यस्तो स्थलको स्थलगत अनुगमन तथा सुपरिवेक्षण गर्नको लागि विभागमा निवेदन दिनु पर्नेछ । (५) उपनियम (३) वा (४) बमोजिम निवेदन दिने कम्पनीले उपनियम (१) वा (२) बमोजिमको शर्त वा मापदण्ड पूरा गरे नगरेको सम्बन्धमा स्थलगत अनुगमन तथा सुपरिवेक्षण गर्न विभागले कुनै कर्मचारी वा अनुगमन टोली खटाउन सक्नेछ । (६) उपनियम (५) बमोजिम खटाइएको कर्मचारी वा अनुगमन टोलीले अनुगमन तथा सुपरिवेक्षण गर्दा कुनै शर्त वा मापदण्ड पूरा गरेको नदेखिएमा सम्बन्धित कम्पनीलाई आवश्यक निर्देशन दिन सक्नेछ । ७. इजाजतपत्रको लागि निवेदन दिने: (१) नियम ४ बमोजिम विभागको पूर्वस्वीकृति लिई संस्थापना भएको कम्पनीले इजाजतपत्रको लागि निवेदन दस्तुर बापत ठूलो क्यासिनोको हकमा पन्ध्र लाख रुपैयाँ र सानो क्यासिनो हकमा दश लाख रुपैयाँ संलग्न गरी देहायका कागजात तथा विवरणका साथ अनुसूची-५ बमोजिमको ढाँचामा निवेदन दिनु पर्नेछ:- । (क) कम्पनी दर्ता प्रमाणपत्रको प्रतिलिपि, । (ख) कम्पनीको प्रबन्धपत्र र नियमावलीको प्रतिलिपि, । (ग) निवेदन दस्तुर बुझाएको भरपाइ, । (घ) नियम ४ को उपनियम (१) को खण्ड (क) बमोजिम चार तारा वा सोभन्दा माथिल्लो स्तरको होटल वा रिसोर्टले आफ्नो परिसरमा क्यासिनो सञ्चालनको लागि दिएको सहमति यथावत रहेको खुल्ने प्रमाण, । (ङ) नियम ६ को उपनियम (१) र (२) बमोजिमको शर्त र मापदण्ड पूरा गरेको खुल्ने कागजात तथा विवरण, । (च) नियम ६ को उपनियम (५) बमोजिम विभागले खटाएको कर्मचारी वा अनुगमन टोलीले अनुगमन तथा सुपरिवेक्षण गरी सोही नियमको उपनियम (६) बमोजिम कुनै निर्देशन दिएको भए सोको विवरण, । (छ) निवेदन दिन प्रतिनिधि नियुक्त गरेको भएमा सोको अख्तियारी पत्र, । (ज) नियम २१ बमोजिम विदेशी कम्पनीसँग संयुक्त लगानीमा क्यासिनो सञ्चालन गर्ने भएमा विदेशी लगानी स्वीकृत भएको पत्र । (२) उपनियम (१) बमोजिम निवेदन प्राप्त भएमा निवेदक कम्पनीले ऐन र यस नियमावली बमोजिमको शर्त पूरा गरे नगरेको सम्बन्धमा स्थलगत अनुगमन तथा सुपरिवेक्षण गर्न विभागले कुनै कर्मचारी वा अनुगमन टोली खटाउन सक्नेछ । (३) उपनियम (२) बमोजिम खटाइएको कर्मचारी वा अनुगमन टोलीले स्थलगत अनुगमन तथा सुपरिवेक्षण गरी निवेदक कम्पनीले ऐन र यस नियमावली बमोजिमको शर्त पूरा गरे नगरेको व्यहोरा स्पष्ट खुलाई अनुसूची-६ बमोजिमको ढाँचामा विभागमा प्रतिवेदन दिनु पर्नेछ । (४) उपनियम (३) बमोजिमको प्रतिवेदनको आधारमा निवेदक कम्पनीले ऐन र यस नियमावली बमोजिमको कुनै शर्त पूरा गरेको नदेखिएमा विभागले त्यस्तो मापदण्ड र शर्त पूरा गर्न अवधि तोकी निवेदक कम्पनीलाई निर्देशन दिन सक्नेछ । (५) उपनियम (४) बमोजिम तोकिएको अवधिभित्र निवेदक कम्पनीले आवश्यक शर्त पूरा गरी इजाजतपत्रको लागि पुनः निवेदन दिन सक्नेछ । (६) उपनियम (५) बमोजिम निवेदन दिने कम्पनीले आवश्यक शर्त पूरा गरे नगरेको सम्बन्धमा पुनः अनुगमन तथा सुपरिवेक्षण गर्न विभागले उपनियम (२) बमोजिम कुनै कर्मचारी वा अनुगमन टोली खटाउन सक्नेछ ।
क्यासिनो नियमावली २०८२ (Casino Regulation, 2025)

(५) उपनियम (४) बमोजिम तोकिएको अवधिभित्र निवेदक कम्पनीले आवश्यक शर्त पूरा गरी इजाजतपत्रको लागि पुनः निवेदन दिन सक्नेछ । (६) उपनियम (५) बमोजिम निवेदन दिने कम्पनीले आवश्यक शर्त पूरा गरे नगरेको सम्बन्धमा पुनः अनुगमन तथा सुपरिवेक्षण गर्न विभागले उपनियम (२) बमोजिम कुनै कर्मचारी वा अनुगमन टोली खटाउन सक्नेछ । (७) उपनियम (६) बमोजिम खटाइएको कर्मचारी वा अनुगमन टोलीले पुनः स्थलगत अनुगमन तथा सुपरिवेक्षण गरी निवेदक कम्पनीले आवश्यक शर्त पूरा नगरेको व्यहोरा स्पष्ट खुलाई उपनियम (३) बमोजिम विभागमा प्रतिवेदन दिनु पर्नेछ । (८) उपनियम (१) वा (५) बमोजिम पेस भएको निवेदन र उपनियम (३) वा (७) बमोजिम प्राप्त प्रतिवेदनको आधारमा निवेदक कम्पनीले ऐन र यस नियमावली बमोजिमको शर्त पूरा गरेको देखिएमा विभागले निवेदक कम्पनीलाई इजाजतपत्रको लागि देहायको इजाजतपत्र दस्तुर, रोयल्टी र जमानत दाखिला गर्न पैंतीस दिनको अवधि तोकी आदेश दिनेछ:- । (क) ठूलो क्यासिनोको लागि तीन करोड रुपैयाँ र सानो क्यासिनोको लागि एक करोड पचास लाख रुपैयाँ इजाजतपत्र दस्तुर, । (ख) आर्थिक ऐनमा तोकिए बमोजिमको रोयल्टी रकम, । (ग) जमानत बापत वार्षिक रोयल्टीको डेढ गुणाले हुने रकम वा बैंक तथा वित्तीय संस्था सम्बन्धी प्रचलित कानून बमोजिम इजाजतपत्र प्राप्त "क" वर्गको वाणिज्य बैंकबाट विभागको नाममा जारी भएको चौध महिना मान्य अवधि भएको सो रकम बराबरको बैंक ग्यारेन्टी । (९) उपनियम (८) बमोजिम इजाजत दस्तुर, रोयल्टी र बैंक ग्यारेन्टी दाखिला गर्ने कम्पनीलाई विभागले क्यासिनो सञ्चालनको शर्त तोकी अनुसूची-७ बमोजिमको ढाँचामा इजाजतपत्र दिनेछ । ८. इजाजतपत्र नवीकरण: (१) ऐनको दफा ४८ट. बमोजिम इजाजतपत्र नवीकरणको लागि सम्बन्धित कम्पनीले देहायका कागजात र विवरण संलग्न गरी विभागमा निवेदन दिनु पर्नेछ:- । (क) रोयल्टी चुक्ता गरेको प्रमाण, । (ख) जमानत बापत रोयल्टीको डेढ गुणाले हुने रकम वा बैंक तथा वित्तीय संस्था सम्बन्धी प्रचलित कानून बमोजिम इजाजतपत्र प्राप्त "क" वर्गको वाणिज्य बैंकबाट विभागको नाममा जारी भएको चौध महिना मान्य अवधि भएको सो रकम बराबरको बैंक ग्यारेन्टी, । (ग) अघिल्लो आर्थिक वर्षको लेखा परीक्षण प्रतिवेदन, । (घ) कम्पनीको सञ्चालक र शेयर धनीको अद्यावधिक विवरण तथा शेयर लगत, । (ङ) अघिल्लो आर्थिक वर्षसम्मको कर चुक्ता प्रमाणपत्रको प्रतिलिपि, । (च) ग्राहक र कर्मचारीबाट करबापत कट्टा गरिएको रकम राजस्व खातामा दाखिला गरेको प्रमाण, । (छ) नियम २५ बमोजिम संस्थागत सामाजिक उत्तरदायित्व बापत गरेको खर्चको विवरण, । (ज) क्यासिनो सञ्चालन भइरहेको होटल वा रिसोर्टको दर्ता नवीकरण अद्यावधिक भएको खुल्ने प्रमाण । (२) उपनियम (१) बमोजिम प्राप्त निवेदन जाँचबुझ गर्दा आवश्यक कागजात र विवरण पेस गरेको देखिएमा विभागले इजाजतपत्र प्राप्त कम्पनीबाट देहायको दस्तुर लिई इजाजतपत्रको मान्य अवधि समाप्त हुनु अगावै नवीकरण गरिदिनु पर्नेछ:- । (क) ठूलो क्यासिनोको लागि एक करोड पचास लाख रुपैयाँ, । (ख) सानो क्यासिनोको लागि पचहत्तर लाख रुपैयाँ, र । (ग) दफा ४५ज. को उपदफा (५) बमोजिम एक भन्दा बढी क्यासिनो सञ्चालन गर्न चाहने कम्पनीले प्रत्येक क्यासिनो बापत खण्ड (क) वा (ख) बमोजिमको दस्तुर ।
क्यासिनो नियमावली २०८२ (Casino Regulation, 2025)

(क) ठूलो क्यासिनोको लागि एक करोड पचास लाख रुपैयाँ, । (ख) सानो क्यासिनोको लागि पचहत्तर लाख रुपैयाँ, र । (ग) दफा ४५ज. को उपदफा (५) बमोजिम एक भन्दा बढी क्यासिनो सञ्चालन गर्न चाहने कम्पनीले प्रत्येक क्यासिनो बापत खण्ड (क) वा (ख) बमोजिमको दस्तुर । (३) यस नियमावलीमा अन्यत्र जुनसुकै कुरा लेखिएको भए तापनि यो नियमावली प्रारम्भ हुँदाका बखत एक भन्दा बढी क्यासिनो सञ्चालन गरिरहेको कम्पनीले इजाजतपत्र नवीकरण गर्दा यस नियम बमोजिम संलग्न गर्नु पर्ने कागजात तथा विवरणका अतिरिक्त नियम ७ को उपनियम (८) को खण्ड (ख) र (ग) बमोजिमको रोयल्टी र जमानत रकम प्रत्येक क्यासिनोको लागि दाखिला गर्नु पर्नेछ । (४) यो नियमावली प्रारम्भ हुँदाका बखत चार तारा वा सोभन्दा माथिल्लो स्तरका होटल वा रिसोर्ट परिसरमा सञ्चालित क्यासिनोले ऐन र यस नियमावली बमोजिमको मापदण्ड पूरा गरी इजाजतपत्रको अवधि समाप्त हुनुभन्दा कम्तीमा तिस दिन अगावै नवीकरणको लागि निवेदन दिएमा यस नियम बमोजिम नवीकरण गर्न सकिनेछ । (५) उपनियम (२) र (४) मा जुनसुकै कुरा लेखिएको भए तापनि देहायको अवस्थामा कम्पनीको इजाजतपत्र नवीकरण गरिने छैन:- । (क) इजाजतपत्रमा उल्लिखित क्यासिनो खेल बाहेक अन्य खेल खेलाएको पुष्टि भएमा, । (ख) क्यासिनो सञ्चालन भइरहेको होटल वा रिसोर्टको दर्ता निलम्बन, तल्लो स्तरमा वर्गीकरण वा दर्ता खारेज भएमा । ९. इजाजतपत्र खारेजी: (१) ऐनको दफा ४५ढ. बमोजिम इजाजतपत्र खारेज गर्नु अघि विभागले इजाजतपत्र प्राप्त व्यक्तिलाई आफ्नो सफाइ पेस गर्नको लागि सात दिनको समय दिई सार्वजनिक सूचना प्रकाशन गर्नु पर्नेछ । (२) उपनियम (१) बमोजिमको अवधिमा सफाइ पेस नगरेमा वा पेस गरेको सफाइ चित्त बुझ्दो नभएमा विभागले ऐनको दफा ४५ढ. को उपदफा (१) बमोजिम त्यस्तो क्यासिनो सञ्चालनको इजाजतपत्र खारेज गर्न सक्नेछ । (३) इजाजत प्राप्त कम्पनीले यस नियमावली बमोजिम तिर्नु बुझाउनु पर्ने बाँकी रोयल्टी, शुल्क, थप शुल्क, नवीकरण दस्तुर, दण्ड, जरिवाना लगायतका सरकारी बक्यौता दाखिला गरी इजाजतपत्र खारेजीको लागि निवेदन पेस गरेमा विभागले त्यस्तो कम्पनीको इजाजतपत्र खारेज गर्न सक्नेछ । (४) उपनियम (२) वा (३) बमोजिम विभागले कुनै कम्पनीको इजाजतपत्र खारेज गरेमा सोको जानकारी कम्पनी रजिस्ट्रारको कार्यालय, सम्बन्धित आन्तरिक राजस्व कार्यालय र उद्योग विभागलाई दिनु पर्नेछ । परिच्छेद-४ । क्यासिनो व्यवस्थापन तथा सञ्चालन । १०. क्यासिनोको सञ्चालन: (१) यो नियमावली प्रारम्भ हुँदाका बखत एकभन्दा बढी क्यासिनो सञ्चालन गरिरहेको कम्पनीले ऐनको दफा ४५ज. को उपदफा (४) बमोजिम संवत् २०८२ साल असार मसान्तभित्र कुनै एक क्यासिनो मात्र सञ्चालन गर्न विभागमा निवेदन दिनु पर्नेछ । (२) उपनियम (१) बमोजिम निवेदन दिँदा ऐनको दफा ४५ज. को उपदफा (५) बमोजिम अन्य क्यासिनो सञ्चालन गर्ने वा नगर्ने विषय खुलाउनु पर्नेछ । (३) उपनियम (१) बमोजिम प्राप्त निवेदनको आधारमा विभागले सो उपनियम बमोजिम सञ्चालन गरिने क्यासिनो र ऐनको दफा ४५ज. को उपदफा (४) बमोजिम सञ्चालन गर्ने अन्य क्यासिनोको विवरण अद्यावधिक गरी अभिलेख राख्नु पर्नेछ ।
क्यासिनो नियमावली २०८२ (Casino Regulation, 2025)

(३) उपनियम (१) बमोजिम प्राप्त निवेदनको आधारमा विभागले सो उपनियम बमोजिम सञ्चालन गरिने क्यासिनो र ऐनको दफा ४५ज. को उपदफा (४) बमोजिम सञ्चालन गर्ने अन्य क्यासिनोको विवरण अद्यावधिक गरी अभिलेख राख्नु पर्नेछ । (४) ऐनको दफा ४५ज. प्रारम्भ हुँदाका बखत प्रचलित कानून बमोजिम इजाजतपत्र प्राप्त गरी अन्तर्राष्ट्रिय सीमा क्षेत्रबाट तीन किलोमिटरको दुरी कायम गरी क्यासिनो सञ्चालन गरिरहेको कम्पनीले संवत् २०८३ साल चैत २९ गतेभित्र नियम ६ को उपनियम (१) र (२) बमोजिमको शर्त पूरा गरी सोही स्थानमा क्यासिनो सञ्चालन तथा नवीकरण गर्न सक्नेछ । (५) उपनियम (४) बमोजिमको शर्त पूरा नगर्ने कम्पनीले संवत् २०८३ साल चैत २९ गतेभित्र अन्तर्राष्ट्रिय सीमा क्षेत्रबाट पाँच किलोमिटरको दूरी कायम गरी नियम ६ को उपनियम (१) बमोजिमको शर्त पूरा गर्ने चार तारा वा सोभन्दा माथिल्लो स्तरको होटल वा रिसोर्टमा ऐनको दफा ४५ठ. बमोजिम क्यासिनो स्थानान्तरण गर्नु पर्नेछ । ११. होटल वा रिसोर्ट परिवर्तनको लागि स्वीकृति: (१) ऐनको दफा ४५ठ. बमोजिम क्यासिनो सञ्चालन गर्ने होटल वा रिसोर्ट परिवर्तन गर्न चाहने इजाजतपत्र प्राप्त कम्पनीले चार तारा वा सोभन्दा माथिल्लो स्तरको अर्को होटल वा रिसोर्टको लिखित सहमति संलग्न गरी विभागमा निवेदन दिन सक्नेछ । (२) उपनियम (१) बमोजिम प्राप्त निवेदन उपर जाँचबुझ गर्दा परिवर्तन गर्न चाहेको होटल वा रिसोर्टमा ऐन र यस नियमावली बमोजिमको सर्त र मापदण्ड पूरा भएको देखिएमा विभागले त्यस्तो होटल वा रिसोर्ट परिवर्तन गर्न स्वीकृति दिन सक्नेछ । १२. कम्पनीले पालना गर्नु पर्ने सर्तहरू: ऐन र यस नियमावलीमा अन्यत्र उल्लिखित सर्तहरूको अतिरिक्त इजाजतपत्र प्राप्त कम्पनीले क्यासिनो सञ्चालन गर्दा देहायका सर्तहरू पालना गर्नु पर्नेछ:- । (क) क्यासिनो सञ्चालन, व्यवस्थापन तथा कारोबार इजाजतपत्र प्राप्त कम्पनीको नामबाट गर्नु पर्ने, । (ख) खेलाडीलाई ऋण वा सापटी दिई खेल खेलाउन नहुने, । (ग) क्यासिनो स्थलभित्र अनैतिक, अमर्यादित वा आपराधिक क्रियाकलाप हुन नदिने, । (घ) नेपाली परम्परा, संस्कृति र सामाजिक मर्यादाको प्रतिकूल हुने गरी क्यासिनो खेलाउन नहुने, । (ङ) शङ्कास्पद वा अनधिकृत व्यक्ति क्यासिनो स्थलमा भेटिएमा तत्काल नेपाल प्रहरीलाई जानकारी दिनु पर्ने, । (च) सम्पत्ति शुद्धीकरण (मनी लाउण्डरिङ्ग) निवारण सम्बन्धी प्रचलित कानून बमोजिम जारी भएका निर्देशन पालना गर्नु पर्ने तथा पेस गर्नु पर्ने विवरण पेस गर्नु पर्ने, । (छ) क्यासिनो स्थलभित्रको गतिविधि निगरानी गर्न आवश्यक सुरक्षा प्रणाली सम्बन्धी कार्यविधि विभागबाट स्वीकृत गराई लागू गर्ने, । (ज) सुरक्षा प्रणालीमा परिवर्तन गर्नु अघि विभागको स्वीकृति लिने, । (झ) क्यासिनो स्थलमा प्रवेश गर्ने प्रत्येक व्यक्तिको अनुहार प्रष्ट देखिने गरी र सो स्थलभित्र खेल खेलेको गतिविधि देखिने गरी सि.सि.टि.भि. क्यामेरा जडान गर्नु पर्ने, । (ञ) खण्ड (झ) बमोजिमको सि.सि.टि.भि. क्यामेराको अभिलेख कम्तीमा छ महिना सुरक्षित राख्नु पर्ने र विभागले अनुगमनको समयमा माग गरेमा उपलब्ध गराउनु पर्ने, । (ट) खेलाडीलाई उपलब्ध गराउने पानी, पेय पदार्थ तथा खानाको गुणस्तर प्रमाणीकरण गर्ने निकायबाट नियमित रुपमा परीक्षण गराई गुणस्तर कायम गर्नु पर्ने, ।
क्यासिनो नियमावली २०८२ (Casino Regulation, 2025)

(ञ) खण्ड (झ) बमोजिमको सि.सि.टि.भि. क्यामेराको अभिलेख कम्तीमा छ महिना सुरक्षित राख्नु पर्ने र विभागले अनुगमनको समयमा माग गरेमा उपलब्ध गराउनु पर्ने, । (ट) खेलाडीलाई उपलब्ध गराउने पानी, पेय पदार्थ तथा खानाको गुणस्तर प्रमाणीकरण गर्ने निकायबाट नियमित रुपमा परीक्षण गराई गुणस्तर कायम गर्नु पर्ने, । (ठ) क्यासिनो व्यवसायको प्रवर्द्धन तथा प्रोत्साहन हुने गरी नेपालमा श्रव्य, दृश्य, छापा, विद्युतीय वा अन्य कुनै पनि माध्यमबाट प्रचार, प्रसार तथा विज्ञापन गर्न नहुने, । (ड) ठूलो क्यासिनोमा कम्तीमा एक सय पचास जना र सानो क्यासिनोमा कम्तीमा पचास जना नेपाली नागरिकलाई रोजगारी दिने सुनिश्चितता हुनुपर्ने, । (ढ) शान्ति सुव्यवस्थामा खलल हुने तथा सार्वजनिक हित र नैतिकता विरुद्धका कुनै क्रियाकलाप गर्न नहुने, । (ण) क्यासिनो सञ्चालन गर्न इजाजतपत्रमा तोकिएको होटल वा रिसोर्ट परिसरमा मात्र क्यासिनो सञ्चालन गर्नु पर्ने, । (त) नेपाली खानाका परिकारको प्रवर्द्धन गर्नु पर्ने, । (थ) अनलाइन गेमिङ्गका खेलहरू खेलाउन नपाउने, । (द) इजाजतपत्रमा तोकिएको सर्त पालना गर्नु पर्ने, । (ध) विभाग र वित्तीय जानकारी इकाईले दिएका निर्देशन पालना गर्नु पर्ने । १३. क्यासिनो खेल्न र क्यासिनो स्थलमा प्रवेश गर्न नपाउने: (१) नेपाली नागरिकले क्यासिनो खेल्न र क्यासिनो स्थलमा प्रवेश गर्न पाउने छैन । (२) उपनियम (१) मा जुनसुकै कुरा लेखिएको भए तापनि देहायको नेपाली नागरिक आफ्नो पदीय कर्तव्य पालना गर्ने सिलसिलामा क्यासिनो स्थलमा प्रवेश गर्न पाउनेछ:- । (क) क्यासिनो सञ्चालनसँग सम्बद्ध कर्मचारी, । (ख) मन्त्रालय, विभाग, राजस्व अनुसन्धान विभाग, आन्तरिक राजस्व विभाग, सम्पत्ति शुद्धीकरण अनुसन्धान विभाग, उद्योग विभाग वा कम्पनी रजिष्ट्रारको कार्यालयले अनुसन्धान, अनुगमन तथा निरीक्षणमा खटाएको कर्मचारी, । (ग) प्रचलित कानून बमोजिम कसूरको अनुसन्धानका लागि खटिएको कर्मचारी । १४. क्यासिनो स्थलमा प्रवेश गर्ने व्यक्तिको अभिलेख राख्नु पर्ने: (१) इजाजतपत्र प्राप्त कम्पनीले क्यासिनो सञ्चालनसँग सम्बन्धित कर्मचारीको देहायको कुनै एक परिचयपत्रको प्रतिलिपि सहितको अभिलेख राखी निजलाई क्यासिनो स्थलमा प्रवेश गर्नको लागि परिचयपत्र जारी गर्नु पर्नेछ:- । (क) नेपाली नागरिकताको प्रमाणपत्र, । (ख) राष्ट्रिय परिचयपत्र, । (ग) सवारी चालक अनुमतिपत्र । (२) इजाजतपत्र प्राप्त कम्पनीले क्यासिनो स्थलमा प्रवेश गर्ने खेलाडीको देहायको कुनै परिचयपत्रको प्रतिलिपि सहितको अभिलेख राखी निजलाई क्यासिनो स्थलमा प्रवेश गर्नको लागि एक आर्थिक वर्षका लागि बहाल रहने गरी परिचयपत्र जारी गर्न सक्नेछ:- । (क) नेपालमा प्रवेशाज्ञाको अवधि बाँकी रहेको राहदानी, । (ख) आधार कार्ड, मतदाता परिचयपत्र र राशन कार्ड मध्ये कुनै दुई परिचयपत्र, वा । (ग) सम्बन्धित राजदूतावासबाट जारी भएको परिचयपत्र । (३) उपनियम (१) वा (२) बमोजिमको परिचयपत्रका आधारमा क्यासिनो सञ्चालनसँग सम्बद्ध कर्मचारी र खेलाडीलाई क्यासिनो स्थलमा प्रवेश अनुमति दिन सकिनेछ । (४) इजाजतपत्र प्राप्त कम्पनीले क्यासिनो सञ्चालनसँग सम्बद्ध कर्मचारी र खेलाडी क्यासिनो स्थलमा प्रवेश गर्दा र बाहिर निस्कँदा अभिलेखमा समय जनाएर प्रवेश गर्ने र निस्कने व्यवस्था मिलाई सो प्रयोजनको लागि छुट्टा छुट्टै अभिलेख राख्नु पर्नेछ ।
क्यासिनो नियमावली २०८२ (Casino Regulation, 2025)

(४) इजाजतपत्र प्राप्त कम्पनीले क्यासिनो सञ्चालनसँग सम्बद्ध कर्मचारी र खेलाडी क्यासिनो स्थलमा प्रवेश गर्दा र बाहिर निस्कँदा अभिलेखमा समय जनाएर प्रवेश गर्ने र निस्कने व्यवस्था मिलाई सो प्रयोजनको लागि छुट्टा छुट्टै अभिलेख राख्नु पर्नेछ । (५) उपनियम (४) बमोजिम क्यासिनो स्थलमा प्रवेश गर्ने खेलाडीको अभिलेख अनुसूची-८ बमोजिमको ढाँचामा कम्तीमा पाँच वर्षसम्म सुरक्षित रहने गरी राख्नु पर्नेछ । त्यस्तो अभिलेख अनुगमन गर्ने निकायका पदाधिकारीले माग गरेको बखत देखाउनु पर्नेछ । (६) उपनियम (५) बमोजिमको अभिलेखको आधारमा इजाजतपत्र प्राप्त कम्पनीले खेलाडीको राष्ट्रियता खुल्ने गरी अनुसूची-९ बमोजिमको ढाँचामा प्रतिवेदन तयार गरी इजाजतपत्र नवीकरणको लागि विभागमा निवेदन दिँदा साथै पेस गर्नु पर्नेछ । १५. भुक्तानी अनुपात (पेआउट रेसियो) निर्धारण गर्ने: क्यासिनोको जीत हारको लागि मेशिन तथा उपकरणबाट हुने भुक्तानी अनुपात विभागले निर्धारण गरे बमोजिम हुनेछ । १६. बाजीको सीमा (बेट लिमिट) निर्धारण गर्ने: इजाजतपत्र प्राप्त कम्पनीले क्यासिनोमा खेलाडीले एक पटकमा खेल्न सक्ने अधिकतम बाजीको सीमा (बेट लिमिट) निर्धारण गर्नु पर्नेछ । १७. क्वाइन वा चिप्सको सङ्ख्या तोक्नु पर्ने: (१) इजाजतपत्र प्राप्त कम्पनीले क्यासिनो खेल खेल्नको लागि खेलाडीले खरिद गर्न सक्ने क्वाइन वा चिप्सको अधिकतम सङ्ख्या तथा मूल्य तोक्नु पर्नेछ । (२) उपनियम (१) बमोजिम तोकिएको मूल्यको आधारमा इजाजतपत्र प्राप्त कम्पनीले खेलाडीलाई वितरण गरेको क्वाइन वा चिप्सको मूल्य बराबरको नगद मौज्दात राख्नु पर्नेछ । (३) उपनियम (२) बमोजिम नगद मौज्दात राख्नको लागि प्रचलित कानून बमोजिम नेपाल राष्ट्र बैङ्कको स्वीकृति लिनु पर्नेछ । (४) इजाजतपत्र प्राप्त कम्पनीले कुनै एक खेलाडीबाट खरिद गरेको क्वाइन वा चिप्स अर्को खेलाडीलाई सापटी दिन वा स्वामित्व यकिन नभएको रकम स्वीकार गरी खेल खेलाउन पाउने छैन । १८. जितेको रकमको भुक्तानी सम्बन्धी व्यवस्था: (१) इजाजतपत्र प्राप्त कम्पनीले कुनै खेलाडीलाई क्यासिनोबाट जितेको रकम भुक्तानी गर्नुअघि त्यस्तो खेलाडीले जितेको रकमबाट प्रचलित कानून बमोजिम लाग्ने आकस्मिक लाभकर कट्टा गरेर मात्र रकम भुक्तानी दिनु पर्नेछ र त्यसरी कट्टा गरिएको आकस्मिक लाभकर कट्टा भएकै दिन सम्बन्धित आन्तरिक राजस्व कार्यालयमा दाखिला गर्नु पर्नेछ । (२) उपनियम (१) बमोजिम आकस्मिक लाभकर कट्टा गरेको प्रमाण इजाजतपत्र प्राप्त कम्पनीले खेलाडीलाई दिई सोको विवरण सम्बन्धित आन्तरिक राजस्व कार्यालयमा पठाउनु पर्नेछ । (३) इजाजतपत्र प्राप्त कम्पनीले यस नियम बमोजिम खेलाडीलाई भुक्तानी दिएको रकम र कर कट्टा गरेको रकमको अभिलेख अद्यावधिक गरी राख्नु पर्नेछ । १९. मेशिन तथा उपकरण सम्बन्धी व्यवस्था: (१) क्यासिनोमा प्रयोग हुने टेबल, मेशिन, क्वाइन, चिप्स, कम्प्युटर सफ्टवेयर समेतका वस्तु तथा उपकरणहरू विभागले तोकेको मापदण्ड अनुरूपको हुनु पर्नेछ । (२) इजाजतपत्र प्राप्त कम्पनीले क्यासिनोको टेबल, मेशिन, क्वाइन, चिप्स, कम्प्युटर, इलेक्ट्रोनिक्स सफ्टवेयर समेतका वस्तु तथा उपकरण सञ्चालन सम्बन्धी कार्यविधि विभागबाट स्वीकृत गराई लागू गर्नु पर्नेछ ।